# Reservoir Dogs

| *Reservoir Dogs* |
| --- |
| Κινηματογραφική αφίσα |
| Σκηνοθεσία | Κουέντιν Ταραντίνο |
| Παραγωγή | Λόρενς Μπέντερ και Χάρβεϊ Καϊτέλ |
| Σενάριο | Κουέντιν Ταραντίνο |
| Πρωταγωνιστές | Χάρβεϊ Καϊτέλ, Τιμ Ροθ, Κρις Πεν, Στιβ Μπουσέμι, Λόρενς Τίρνεϊ, Μάικλ Μάντσεν, Κουέντιν Ταραντίνο, Edward Bunker, Kirk Baltz, Λόρενς Μπέντερ, Ράντι Μπρουκς, Steven Wright, Μπερ Στιρς και David Steen |
| Φωτογραφία | Αντζέι Σέκουλα |
| Μοντάζ | Σάλι Μένκε |
| Εταιρεία παραγωγής | Artisan Entertainment |
| Διανομή | Miramax Films |
| Πρώτη προβολή | 10  Σεπτεμβρίου 1992 (Γερμανία), 8  Οκτωβρίου 1992 (Ηνωμένες Πολιτείες Αμερικής), 9  Οκτωβρίου 1992 και 21  Ιανουαρίου 1992 |
| Διάρκεια | 99 λεπτά |
| Προέλευση | Ηνωμένες Πολιτείες Αμερικής |
| Γλώσσα | Αγγλικά |
| Προϋπολογισμός | 1.200.000 δολάριο ΗΠΑ |
| Ακαθάριστα έσοδα | 2.913.644 δολάριο ΗΠΑ και 2.832.029 δολάριο ΗΠΑ |
|  Σχετικά πολυμέσα |
| δεδομένα () |

Το Reservoir Dogs είναι

αμερικανική αστυνομική ταινία , ανεξάρτητης παραγωγής, του 1992 σε σενάριο και σκηνοθεσία του Κουέντιν Ταραντίνο, η οποία αποτελεί και την πρώτη ταινία του σκηνοθέτη.

## Πλοκή

Ο Τζο και ο γιος του Έντι αναθέτουν σε έξι άνδρες να πραγματοποιήσουν μια ληστεία διαμαντιών. Ο κάθε ένα από αυτούς δεν κοινοποιεί στους άλλους τα στοιχεία του και αναγνωρίζονται μεταξύ τους με ονόματα χρωμάτων: Άσπρος, Ξανθός, Πορτοκαλί, Ροζ, Καφέ και Μπλε. Η ληστεία δεν πετυχαίνει, γιατί οι αστυνομικοί έφτασαν στο σημείο της κλοπής νωρίτερα απ' ότι τους περίμεναν.

Είχαν κανονίσει να γυρίσουν σε μια παλιά αποθήκη μετά τη ληστεία. Οι πρώτοι που γυρνούν είναι ο Άσπρος με τον πυροβολημένο στην κοιλιά Πορτοκαλί. Στη συνέχεια έρχεται ο Ροζ, που λέει ότι έχει αυτός πάρει τα διαμάντια και τα έχει κρύψει. Ο Άσπρος του λέει πως ο Καφέ έχει πεθάνει. Ύστερα από λίγο ο Πορτοκαλί χάνει τις αισθήσεις του. Μετά έρχεται ο Ξανθός, που έχει ακραία και επιθετική συμπεριφορά, και τους λέει πως έχει έναν αστυνομικό στο πορτ-μπαγκάζ για να τους πει ποιος τους έστησε ενέδρα. Τον δένουν σε μια καρέκλα για να τον ανακρίνουν.

Ύστερα, φτάνει στην αποθήκη ο Έντι και πάει μαζί με τον Άσπρο και τον Ροζ να πάρουν τα κλοπιμαία. Ο Ξανθός βασανίζει τον αστυνομικό και του κόβει το ένα αυτί. Μετά φέρνει ένα μπετόνι βενζίνης και ετοιμάζεται να τον κάψει ζωντανό. Τότε, ο Πορτοκαλί ανακτά τις αισθήσεις του και πυροβολεί θανάσιμα τον Ξανθό. Αποκαλύπτει πως είναι και εκείνος αστυνομικός και πως η αστυνομία θα φτάσει στην αποθήκη μόλις φτάσει ο Τζο. Ο αστυνομικός του απαντά πως τον λένε Μάρβιν Νας και πως τον έχει ξαναδεί. Σε μια αναδρομή στην ώρα λίγο μετά η ληστεία, φαίνεται πως ο Πορτοκαλί πυροβολήθηκε από μια γυναίκα, καθώς προσπάθησε να πάρει το αυτοκίνητό της και να διαφύγει.

Ο Έντι, ο Ροζ και ο Άσπρος γυρνούν και βλέπουν τον Ξανθό σκοτωμένο. Ο Πορτοκαλί τους λέει πως ο Ξανθός απειλούσε πως θα τους σκότωνε όλους. Ο Έντι εκνευρίζεται, σκοτώνει τον Μάρβιν Νας και λέει στον Πορτοκαλί ότι ο Ξανθός δε θα έκανε ποτέ κάτι τέτοιο, γιατί έχει αναπτύξει σχέση εμπιστοσύνης με τον Τζο.

Τότε φτάνει στην αποθήκη ο Τζο και λέει πως ο Πορτοκαλί τους την έστησε επειδή είναι αστυνομικός και πως ο Μπλε είναι νεκρός. Ο Τζο στρέφει το όπλο στον Πορτοκαλί και ο Άσπρος στον Τζο, καθώς δεν πιστεύει ότι ο Πορτοκαλί τους την έστησε. Στη συνέχεια, ο Έντι στρέφει το όπλο στον Άσπρο και ο Ροζ κρύβεται για να γλιτώσει τις σφαίρες. Μετά τους πυροβολισμούς, ο Τζο και ο Έντι πεθαίνουν και ο Ροζ φεύγει με τα διαμάντια.

Στο τέλος, ο Άσπρος με σφαίρα στην κοιλιά, πηγαίνει στον ετοιμοθάνατο Πορτοκαλί να τον παρηγορήσει και εκείνος του λέει πως είναι αστυνομικός. Ο Άσπρος τον πυροβολεί θανάσιμα και τότε μπαίνει η αστυνομία στην αποθήκη και σκοτώνει τον Άσπρο.

## Ηθοποιοί και χαρακτήρες

| Ηθοποιός | Ρόλος |
| --- | --- |
| Χάρβεϊ Καϊτέλ | κος Άσπρος |
| Μάικλ Μάντσεν | κος Ξανθός |
| Τιμ Ροθ | κος Πορτοκαλί |
| Στιβ Μπουσέμι | κος Ροζ |
| Λόρενς Τίρνεϊ | Τζο |
| Κρις Πεν | Έντι |
| Κερκ Μπαλτζ | Μάρβιν Νας |
| Κουέντιν Ταραντίνο | κος Καφέ |
| Έντουαρντ Μπάνκερ | κος Μπλε |

## Υποδοχή

### Κριτικές

Ο ιστότοπος συγκέντρωσης κριτικών Rotten Tomatoes δίνει στην ταινία βαθμολογία αποδοχής 90% με βάση 81 κριτικές και μέση βαθμολογία 8,9/10. Η κριτική συναίνεση του ιστότοπου αναφέρει: «Σφύζοντας από ευφυΐα και ενέργεια, το Reservoir Dogs ανοίγει την κινηματογραφική καριέρα του Ταραντίνο με δυναμικό στυλ».Στο Metacritic η ταινία έχει μέση βαθμολογία 81 στα 100, με βάση 24 κριτικούς, υποδεικνύοντας «καθολική αναγνώριση».

## Παραπομπές

## Εξωτερικοί σύνδεσμοι

* Reservoir Dogs στην IMDb (Αγγλικά)

* Reservoir Dogs στο MyMovies.it (Ιταλικά)

* Reservoir Dogs στο AllMovie (Αγγλικά)

* Reservoir Dogs στο Rotten Tomatoes (Αγγλικά)

* Reservoir Dogs στο Metacritic (Αγγλικά)

* Reservoir Dogs στο Box Office Mojo (Αγγλικά)

* Reservoir Dogs στο TCMDB (Αγγλικά)

* Reservoir Dogs στο AlloCine (Γαλλικά)
* Επίσημη ιστοσελίδα